**Adigrat** je grad sjevernoj Etiopiji, u Regiji Tigraj posljednji etiopski veći grad na granici s Eritrejom u Zoni Misrakavi, upravno središte worede Ganta Afeshum.

Grad leži na Etiopskoj visoravni na nadmorskoj visini od 2457 m, udaljen je oko 117 km od Mek'elea u pravcu sjevera, 41 km do granice s Eritrejom, te 843 km sjeverno od glavnog grada Adis Abebe.

U novije vrijeme 1992, u Adigratu je podignuta najveća farmaceutska tvrtka u Etiopiji - *Addis Pharmaceuticals*.

Gradske znamenitosti
--------------------

Adigrat ima ostatke dvaju dvoraca iz perioda Zemene Mesafint; jedan kojeg je posjedovao Dej Desta i drugi koji je bio posjed rasa Sebhata Aregavija. Ostale znamenitosti grada su:

* *Crkva Adigrat Chirkos* - iz 19. vijeka pored dvorca Dej Desta
* Katolička katedrala *Krista iskupitelja* koju su podigli Talijani 1916 uz pomoć etiopskog umjetnika AfeverkaTeklea
* *Talijansko vojno groblje* ( za 765 Talijana palih između 1935 - 1938

Katolička crkva Medhani Alem

Historija
---------

Adrigrat je počeo dobijati na važnosti kad ga je *ras Sabagadis* odabrao za svoje sjedište 1818, ali je odmah nakon njegove smrti izgubio značaj.  Tako da je već u travnju 1842 kad ga je misionar *Johann Ludwig Krapf* posjetio, zapisao je da je "skoro cijeli u ruševinama", te da obližnje selo Kersaber "veće od Adigrata".

Za vrijeme Prvog talijansko-abesinskog rata, Talijani su okupirali Adigrat 25. marta 1895, i koristili ga kao bazu za prodor prema Mek'eleu. Nakon poraza u *Bitci kod Adve*, general Antonio Baldissera utvrdio se u Adigratu ali se nakon pregovora sa carem Menelikom II koji je ustrajao na predaji morao povući 18. maja 1896 godine.

Za Drugog talijansko-abesinskog rata Talijani su zauzeli Adigrat, bez ikakvog većeg otpora, odmah na početku rata 7. oktobra 1935 godine.
Adigrat su zauzeli pobunjenici 25. septembra 1943 za vrijeme *Pobune Vojane*, vladini funkcioneri su pobjegli u Eritreju.

Do 1970-ih, Adigrat je bio jedini etiopski grad na sjeveru koji je imao srednju školu istočno od Adve i sjeverno od Mek'elea.

Stanovništvo
------------

Prema podacima Središnje statističke agencije Etiopije -(CSA) za 2005. Adigrat je imao 65,237 stanovnika, od toga je 32,586 muškaraca i 32,651 žena.

Izvori
------

1. ↑  "Addis Pharmaceuticals Factory SC" Arhivirano 2011-06-14 na Wayback Machine-u, EFFORT website
2. ↑  
"Local History in Ethiopia" (pdf) The Nordic Africa Institute website (pristupljeno 16. novembra 2007.)
3. ↑  
*Journals of the Rev. Messrs. Isenberg and Krapf, Missionaries of the Church Missionary Society, Detailing their proceedings in the kingdom of Shoa, and journeys in other parts of Abyssinia, in the years 1839, 1840, 1841 and 1842*, (London, 1843), str. 513
4. ↑  CSA 2005 National Statistics Arhivirano 2007-08-13 na Wayback Machine-u, Table B.3

Vanjske veze
------------

***Adigrat*** na Wikimedijinoj ostavi

* John Graham: "Tigray - Axum and Adua - Part 1" (Addis Tribune) (`en`)

| * p
* r
* u
Gradovi u Etiopiji |
| --- |
| Adama • Adis Abeba • Adigrat • Adva • Ambo • Arba Minč •Asela • Avasa • Aksum • Bahir Dar • Debre Berhan • Debre Markos • Debre Tabor • Debre Zejit • Degehabur • Dembidolo • Dese • Dila • Dire Dava • Gambela • Goba • Gode • Gondar • Harar • Irgalem • Džidžiga • Džima • Kebri Dahar • Kombolča • Mek'ele • Negele Arsi • Negele Boran • Nekemte • Šašamane • Sodo • Veldija • Vukro • Zivaj | Etiopska zastava |